10 sterf in ongeluk op N1 in Limpopo | Maroela Media
Die N1 naby Modimolle in Limpopo is reeds ure lank vir verkeer gesluit, na 'n ongeluk wat tien lewens geëis het. (Foto: Engineer M. Ncube via Twitter)
Verkeersowerhede in Limpopo het bevestig 10 mense is dood in 'n botsing tussen 'n vragmotor en 'n minibussie op die N1-hoofweg tussen Modimolle en die Kranskop-tolhek in Limpopo.
Die ongeluk het vanoggend kort na 04:00 gebeur toe die minibussie en die vragmotor reg van voor met mekaar gebots het, het Matome Moremi-Taueatsoala, woordvoerder van die departement van verkeer in Limpopo, gesê.
Nege insittendes in die bussie is dood. Die vragmotor het aan die brand geslaan en die bestuurder daarvan het binne doodgebrand, het Moremi-Taueatsoala gesê.
Nog 'n persoon is in 'n bedenklike toestand na 'n hospitaal op Modimolle geneem, terwyl 'n ander geringe beserings opgedoen het.
Die bussie was van Zimbabwe na Gauteng onderweg.
Maroela Media het vroeër berig dat verkeersvolumes na verwagting vandag op verskeie hoofroetes, waaronder ook dié een tussen Gauteng en Limpopo, gaan begin toeneem wanneer motoriste na hulle Paasbestemmings reis. Die owerhede het 'n beroep op mense gedoen om veilig te bestuur.
Meer as 500 mense is in 2018 oor die Paasnaweek in ongelukke dood.
#EasterWeekend #N1Accident. This is before Kranskop Toll, from Engen towards Polokwane, Patience patience please? @TrafficSA #traff pic.twitter.com/62qv6816yb
— Lulu Leonard (@hafltaem) April 18, 2019
Dis 'n taxi..Nie 'n bussie nie, asb..
Daar's GEEN manier dat ek 'n naweek uitstappie sal neem om SO in die verkeer te gaan sit nie. Nee wraggies. Dan bly ek eerder tuis en sny gras of doen iets konstruktiefs.
Ek voel jammer vir al die onskuldiges wat in die ongeluk dood is. En ek voel jammer vir mense wat van taxis afhanklik is om te kom waar hulle moet kom. Maar die goed moet van ons paaie verwyder word – hulle is death traps! Ek kan seker nie praat nie ek was nog nooit in een nie, maar ek is seker as al die passasiers in 'n taxi die bestuurder teen die kop begin klap as hy soos 'n paloeka ry of dreig om nie te betaal nie tensy hy ordentlik ry dan moet die ou mos luister? Of… Lees meer »
Stem saam Annoniem – dis baie baie veiliger en rustiger!!!
Kop-teen-kop op 'n snelweg!? Seker weer 'n bandbars met 'n vragmotorbestuurder wat nie opgelei is om korrek te reageer?